በመሥሪያ ቤቶች የህጻናት ማቆያ ባለመኖሩ ወላጅ እናቶች ከሥራ ገበታቸው እየተፈናቀሉ ነው
በመንግስትና በግል መስሪያ ቤቶች የህፃናት ማቆያ ባለመኖሩ ወላጅ እናቶች በስራ ገበታቸው ውጤታማ  እንዳይሆኑ በማድረግ ከሥራ ገበታቸው እንዲፈናቀሉ  ምክንያት እየሆነ መምጣቱን  በአዲስ አበባ የሚገኙ እናቶች ገለጹ ።በተለይ በትላልቅ ፋብሪካዎችና ጉልበት በሚጠይቁ ቦታዎች ላይ ሴቶች በሥራ አመራርነት  የመሠማራት እድላቸው እየሰፋ መምጣቱን እየተስተዋለ ይገኛል ።ሆኖም  ከወሊድ በኋላ ሴቶች ልጆቻቸውን የሚይዝላቸው ሰው ካላገኙ በስራ ገበታቸው ላይ በሰዓቱ ገብተው የመስራትና ውጤታማ  የመሆን አቅማቸው ከጊዜ ወደ ጊዜ እየተዳከመ ይመጣል ወይም ከስራ  ሲቀሩ ይስተዋላል ፡፡በአዲስ አበባ ከተማ አንዳንድ በመሥሪያ ቤቶች የህፃናት ማቆያ በመከፈቱ ምክንያት  ሥራችን ላይ ትኩረት ሠጥተን ውጤታማ መሆን መቻላቸውን አንዳንድ የአዲስ አበባ ነዋሪዎች ገልጸዋል፡፡ሴቶችንና ህፃናት ሚኒስቴር በበኩሉ ወላጅ እናቶች  በሥራ ቦታቸው  የህጻናት ማቆያ እን እዲኖራቸው  ለማድረግ ትኩረት ተሰጥቶት እየተሰራ ነው ብለዋል ፡፡ሚኒስቴሩ  ህጻናትን የሚንከባከቡ  ሞግዚቶችን አሠልጥኖ ወደ ሥራ ለማሠማራት ከ 500 ሺ ብር በላይ ተመድቦ ቀስ በቀስ ችግሩን ለማቃለልና ተግባራዊ ለማድረግ   እየሠራ መሆኑም ጠቁመዋል፡፡የህጻናት  ማቆያ  ያላቸው  መሥሪያ ቤቶች  ተሞክሮ በሌሎች መስሪያ ቤቶች በማስፋፋት ጤንነቱ የተጠበቀ ተውልድ ከማፍራት ባለፈ ሴቶች እንግልት ሳይደርስባቸው መስራት የሚችሉበትን አሰራር እንዲመቻች እየሰራን ነው ሲሉ የሴቶችና ህጻናት ሚኒስትር ወይዘሮ ደሚቱ ሃምቢሳ ገልጸዋል፡፡